Ռոբերտ Ուոլթերը իր զեկույցը պատրաստելու նպատակով, հիշեցնենք, այցելել էր Ադրբեջան: Նա դիմել էր նաեւ ՀՀ-ին եւ ցանկանում էր մայիսին այցելել Հայաստան, բայց այստեղից նրան պատասխանել էին, որ անհրաժեշտ է դիմել ոչ թե ՀՀ-ին, այլ ԼՂՀ իշխանություններին: Այն տպավորությունն էր, որ հայկական կողմն այս ամբողջ ընթացքում փորձում էր ժամանակ ձգել՝ հույս ունենալով, որ Ուոլթերի լիազորությունների ժամկետը կավարտվի եւ խայտառակ հարցը գոնե ժամանակավորապես օրակարգից դուրս կգա: Բայց Ուոլթերը ավելի համառ գտնվեց: Ադրբեջան կատարած այցից հետո, սեպտեմբերի 22-ին, նա գրավոր դիմեց նաեւ ԼՂՀ իշխանություններին՝ խնդրելով աջակցել Ղարաբաղ այցելելու հարցում: